Sand Cat
**Sand Cat** (hebraisk *פלסן קרקל*, tidligere **Caracal**) er et pansret kjøretøy med firehjulstrekk utviklet av israelske Plasan og markedsført av amerikanske Oshkosh. Det er basert på en Ford F-serie ramme som er kortet ned til 284 cm (112 tommer) av Ford-godkjente Manning Equipment i USA. Opprinnelig var den tenkt som en erstatning for den aldrende AIL Storm firehjulstrekkeren til Israels forsvar, men de har senere utviklet forskjellige versjoner fra fire til seks tonn og med plass til opp til åtte soldater. Eksemplarer har blitt testet av det israelske forsvaret og den amerikanske hæren.

Sand Cat ble først vist offentlig som Caracal på en messe arrangert av AUSA i oktober 2005. Den har senere blitt vist på andre messer som Sand Cat.

Varianten Sand Cat Plus har blitt tatt i bruk av det svenske politiet, det israelske politiet og Bulgaria.

Historie og utvikling
---------------------

Plasan produserer opprinnelig pansring for andre kjøretøyer som HMMWV både for Israel og andre land, men i 2005 viste de Sand Cat, da under Caracal-navnet, på AUSA-utstilligen. Opprinnelig var den tenkt som en erstatning for den aldrende AIL Storm, kjent for Israels forsvar som M-240.

I 2008 kjøpte den svenske Krisberedskapsmyndigheten inn tre eksemplarer av Sand Cat Plus til det svenske politiet. De ble bygget av selskapet Eurolans i Backaryd i Blekinge. Kjøretøyene skal være stasjonert i Stockholm, Göteborg og Malmö. Stykkprisen er noe over tre millioner kroner. Samme året vant Plasan en kontrakt med israelsk politi verdt seks millioner USD, for et antall kjøretøyer som skal forbedre politiets evne til å operere i bebygde områder.

Bulgaria har også kjøpt noen eksemplarer.

Teknisk
-------

Kjøretøyet er stort sett lagt ut som en vanlig bil med motoren framme og vognføreren der man vanligvis plasserer førersetet i en bil. De trapesformede siderutene er laget slik for å redusere mengden skuddsikkert glass som er i bruk, da dette er tungt, men fremdeles gi god sikt for passasjerene. Sand Cat er manøvrerbar og har god akselerasjon for denne typen kjøretøy. Interiøret er romslig, og har plass til en båre.

Det pansrede karosseriet bruker en blanding av panserstål, keramiske plater og komposittmaterialer for å tilpasse beskyttelsen ved forskjellige trusselnivåer.

Varianter
---------

Oshkosh Sand Cat
Sand CatDen opprinnelige versjonen, først kjent under navnet Caracal.
Sand Cat PlusLansert i juli 2007 for bruk av politistyrker. Karosseriet er mer som en stasjonsvogn, og har en lavere profil enn den rent militære varianten. Automatisk brannslukker og vern mot ABC-våpen kan fremdeles installeres. Den har blitt beskrevet som overraskende kvikk for et syv tonns kjøretøy.
Oshkosh SandCatI juni 2008 ble SandCat, nå uten mellomrom i navnet, lansert som et Oshkosh-produkt, nå basert på Ford F550-chassis. Den markedsføres for å passe inn i gapet mellom pansret HMMWV og den framtidige JLTV. Enkelte elementer fra MRAP-programmet har blitt tatt med, blant annet fjærede seter og V-formet skrog for å beskytte mot miner og sprengladninger.

Referanser
----------

1. ↑  «www.greaterlouisville.com/content/community/FYI/pdf/files/manning%20plans%20military%20vehicle%20on%20ford%20frames.doc». Arkivert fra originalen 22. oktober 2007. Besøkt 29. mai 2007.
2. ↑  «www.plasansasa.com/pdf/Armada\_April\_May\_2006.pdf» (PDF). Arkivert fra originalen (PDF) 18. oktober 2006. Besøkt 29. mai 2007.
3. ↑  «www.compositesworld.com/news/cwweekly/2006/July/cw110548». Arkivert fra originalen 27. september 2007. Besøkt 29. mai 2007.
4. ↑  «www.defense-update.com/products/s/sandcat.htm». Arkivert fra originalen 15. mai 2007. Besøkt 29. mai 2007.
5. ↑  E24: *Sjekk de svenske politibilene*
6. ↑  «www.defense-update.com/products/s/sandcat-test.htm». Arkivert fra originalen 27. mai 2007. Besøkt 29. mai 2007.
7. ↑  «www.defense-update.com/products/s/sandcat.htm». Arkivert fra originalen 15. mai 2007. Besøkt 29. mai 2007.
8. ↑  Yedioth Ahronoth, 31 July 2007
9. ↑  פרי המלחמה - וואלה! רכב
10. ↑  Oshkosh SANDCAT Vehicle Displayed at Eurosatory - Eurosatory News[*død lenke*]

Eksterne lenker
---------------

* (en) Plasan Sand Cat – kategori av bilder, video eller lyd på Commons Rediger på Wikidata
* Plasans hjemmeside
* Oshkosh' hjemmeside om kjøretøyet

| * v
* d
* r
Moderne hjulgående pansrede kjøretøyer |
| --- |
| 4×4 | 
* Badger ILAV
* BOV
* Bushmaster
* Casspir
* Cobra
* Cougar
* Dingo
* Duro III
* Eagle
* FNSS Pars
* Fennek
* Iveco LMV
* M1117 Guardian
* Mamba
* M-ATV
* MaxxPro
* Mungo ESK
* Pinzgauer
* Puma
* Reva
* RG-12
* RG-31 Nyala
* RG-32 Scout
* RG-33
* S600
* Sand Cat
* Storm
* Tempest MPV
* VAB
* VXB
* Vodnik
* Wolf
* Renault Sherpa 2
* Komatsu LAV
* Tiuna
* Dozor-B

 |
| 6×6 | 
* AVGP Grizzly
* Boxer MRAV
* Buffalo
* CAVS
* Cougar HE
* Duro III
* EE-9 Cascavel
* EE-11 Urutua
* FNSS Pars
* Fuchs
* Grizzly HPV
* Mastiff PPV
* Pandur 6×6
* Pegaso BMR
* Pegaso VEC-M1
* Patria 6×6
* Pinzgauer
* Puma
* Ratel
* Patria Pasi
* WZ551 Type 92
* VAB
* LKOV Valuk
* Rheinmetall YAK

 |
| 8×8 | 
* Patria AMV
* ASLAV
* AV-81 Terrex
* Boxer MRAV
* BTR-3
* BTR-4
* BTR-80
* BTR-90
* BTR-94
* Centauro VBC
* CM-32
* FNSS Pars
* LAV-25
* LAV III
* Luchs
* Piranha
* Pandur II 8×8
* Rooikat
* Stryker
* OT-64
* VBCI

 |
| 10×10 | 
* FNSS Pars
* Piranha

 |